《课子二首 其一》
明代·娄坚

镜里颜添老，尘中虑渐轻。青袍宁再误，绿酒尚关情。

抱瓮慵朝汲，荷蓑难自耕。诗书仍课子，吾计且儒生。

作者简介：苏州府嘉定人，字子柔。经明行修，学者推为大师。隆庆、万历间贡于国学。不仕。工书法，诗清新。晚年学佛，长斋持戒。有《吴歈小草》。与唐时升、程嘉燧、李流芳三人合称嘉定四先生，诗集合刻本有《嘉定四先生集》。有《学古绪言》。